Point Break

:*Iste articlo ye sobre una cinta estausunidense de cine d'acción estrenada en 1991; ta atros usos se veiga *'Point Break (desambigación)***.


***Point Break*** (títol orichinal en [[Idioma anglés|anglés]], en [[Idioma aragonés|aragonés]] ***Punto de creba***, estrenada en [[Aragón]] con o títol en [[Idioma castellano|castellano]] de ***Le llaman Bodhi***, en aragonés ***Lo claman Bodhi**') ye una cinta estrenada l'anyo 1991 de cine policiaco d'intriga d'acción coproducida por o cine estausunidense y lo cine chaponés, dirichida por Kathryn Bigelow seguntes un guión adaptau por W. Peter Iliff (basau en una historia de Rick King y W. Peter Iliff), con una banda sonora orichinal de Mark Isham, una dirección de fotografía de Donald Peterman y una producción cinematografica de Peter Abrams y Robert L. Levy ta las productoras Largo Entertainment y Johnny Utah Productions. Fan parte de l'elenco d'actors d'a cinta, entre d'atros, Keanu Reeves, Patrick Swayze, Gary Busey, Lori Petty, John C. McGinley, James LeGros, John Philbin, Bojesse Christopher, Lee Tergesen, Vincent Klyn, Chris Pedersen, Dave Olson, Anthony Kiedis, Galyn Gorg, Sydney Walsh, Anthony Mangano, Mike Genovese, Jack Kehler, Christopher Pettiet, Peter Phelps y Tom Sizemore.

Johnny Utah ye un antigo chugador de fútbol americano en os Ohio State Buckeyes y agora ye un achent novenzano d'o Federal Bureau of Investigation. L'asignan como companyero de l'achent Angelo Pappas, qui ye investigando un conchunto de robos perpetraus por un grupo de ladrons que cubren as suyas caras con mascaras d'ex.presidents d'os Estaus Unius, que amuestran estar bien profesionals, en robar nomas que los diners que se troban en mans d'os caixers d'o banco y desapareixer en nomas que 90 segundos d'o lugar. Pappas creye que los culpables son un grupo de practicants de surf y convence a Utah ta que se faga pasar por un que quiere aprender surf y s'infiltre en ixe mundo. Utah contacta con Tyler, una mesacha que treballa como cambrera, ta que sía la suya mayestra de surf, y a traviés d'ella conoix a Bodhi, un antigo novio d'ella, que diriche un grupo de surfistas. Desconfían de Utah, dica que Bodhi lo remera como antigo chugador de fútbol americano y cómo por una lisiadura de chenullo tenió que albandonar l'esporte. Utah poquet a poquet prencipia a sentir atracción por Tyler, pero tamién por a forma de vida d'os surfistas. Con Pappas plegan a la conclusión que un atro grupo de surfistas son os ladrons que buscan, pero en arrestar-los descubren que no. Bien luego descubren que en realidat o grupo que buscan ye lo grupo liderau por Bodhi, y tamién descubren cual ye lo proximo banco que quieren atracar, y Pappas y Utah los son asperando en o lugar.

A cinta s'ambienta en a suya epoca actual (1991) en Los Angeles y atros puestos de California, en Mexico y en Bells Beach (Victoria) en Australia. As suyas escenas se filmoron en Cannon Beach y Wheeler (Oregón), Culver City, Los Angeles, Malibu, Manhattan Beach, Redondo Beach y Santa Monica (California) y en puestos de Utah y Hawaii

Se tracta d'una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1991.
* Cintas de 1991.

## Referencias

## Vinclos externos
*  ''Point Break'' en Internet Movie Database.
*  ''Point Break'' en Box Office Mojo.
*  ''Point Break'' en Rotten Tomatoes.
*  ''Point Break'' en Metacritic.